
A. NAZIV PREDMETA 

      ITALIJANSKI - MOJ SVIJET

B. ODREĐENJE PREDMETA

Italijanski jezik iako nije među prvima po broju govornika jedan je od onih koji se najviše uči u svijetu, pa po broju zainteresovanih učenika zauzima jedno od prvih pet mjesta u svijetu. Osim ako učenik nije italijanskog porijekla, motivacija je nerijetko postaknuta ljubavlju prema umjetnosti, kulturi, modi, gastronomiji, tj. sveukupnom Made in Italy fenomenu koji je u Crnoj Gori oduvijek imao jako prisustvo budući na jadransku vezu i istorijsku bliskost sa Italijom. 

Učenje predmeta Italijanski – moj svijet treba da pomogne učenicima
 da kroz savladavanje i usvajanje jezičkih kompetencija i vještina stiču neophodna znanja i tehnike za formiranje funkcionalnog i svrsishodnog jezičkog izraza. Interkulturalna, estetska i etička komponenta, kao nezaobilazni pratioci tokom učenja stranog jezika, doprinose ukupnom intelektualnom razvoju učenika i uspostavljanju pravilne ravnoteže u odnosu na opšteprihvaćene kulturološke vrijednosti i svijest o sopstvenom identitetu. 
Ovaj program je rađen za komunikativnu, interkulturalnu nastavu u čijem je središtu i čiji je kreator učenik koji je novim didaktičko-metodičkim principima i planiranjem nastave motivisan da u individualnim i kolektivnim procesima učenja savlada i aktivno upotrebljava ovaj jezik.   

Italijanski – moj svijet izučava se od prvog do četvrtog razreda gimnazije kao obavezni izborni predmet koji je zastupljen sa po jednim časom sedmično. U dvojezičnim odjeljenjima opšte gimnazije na italijanskom jeziku Italijanski – moj svijet izučava se kao obavezni predmet u I, II, III i IV razredu. 
Broj časova namijenjen nastavi predmeta Italijanski – moj svijet po razredima:

	Razred
	Sedmični broj časova 
	Ukupni broj časova
	Obavezni dio

(80−85%)
	Otvoreni dio

(15 do 20%)
	Teorijska nastava (TN)
	Vježbe i ostali vidovi

	I
	1
	36 
	30 
	6 
	34%
	66%

	II
	1
	36
	30
	6
	34%
	66%

	III
	1
	36
	30
	6
	34%
	66%

	IV
	1
	36
	30
	6
	34%
	66%


C. CILJEVI PREDMETA
Nastava predmeta Italijanski – moj svijet po ovom Programu ima za cilj da: 
· omogući učeniku da stekne sposobnost sporazumijevanja na italijanskom jeziku, na nivou B1.2
; 
· omogući učeniku da sazna činjenice, razumije naučene činjenice i utvrdi odnose među njima, kao i da naučeno upotrijebi u konkretnim komunikacijskim situacijama; 
· omogući učeniku da proširi svoju sposobnost sporazumijevanja van granica maternjeg jezika i tako razvije sposobnost za razumijevanje i poštovanje drugih kultura i civilizacija;  
· stvori dobru lingvističku osnovu za dalje izučavanje jezika;  
· razvije komunikativne sposobnosti učenika, da ih osposobi za shvatanje sebe kao dijela društvene cjeline i aktivnog učesnika u društvenim odnosima, da razvije njihovu spremnost na saradnju i prihvatanje drugih kao ravnopravnih učesnika u društvenoj grupi, razvije gledišta, prihvataju druge kulture, formiraju civilizacijske stavove;
· osposobi učenike da počnu preuzimati odgovornost za vlastito učenje i znanje, odnosno da počnu da izgrađuju svoje zahtjeve kao korisnici jezika, oblikuju lične ciljeve učenja, vrednuju svoja dostignuća i trude se da ih poprave, pripremajući se tako za samostalno i permanentno učenje; 
· razvije autonomiju učenika i tehnike samostalnog učenja;
· doprinese emotivnom razvoju učenika i osposobi ga za doživljavanje sebe i drugih bez predrasuda, kroz razvoj samopouzdanja i pozitivne predstave o sebi; 
· doprinese razvoju harmonične ličnosti učenika i svijesti o sopstvenom identitetu kroz građenje humanističkog i tolerantnog odnosa prema društvu i različitim jezicima i kulturama;
· podstiče radoznalost, duhovitost, tolerantne oblike ponašanja i kulturu dijaloga;
· podstiče pravilan razvoj učenikove ličnosti u intelektualnom, emocionalnom i moralnom smislu, te njegovu kreativnost i osjećaj za lijepo, osposobi ga za usvajanje pozitivnih vrijednosti, oblikovanje vrednosnih sudova i prihvatanje normi ponašanja; 
· razvija samopouzdanje, samostalnost i kreativnost;
· razvija humane odnose među polovima;
· razvija svijest o značaju multikulturalizma i plurilingvizma;
· doprinese formiranju autonomne, demokratične, empatične ličnosti koja će, šireći svoja znanja o drugim narodima i kulturama i istovremeno razvijajući svijest o vlastitim kulturnim vrijednostima, biti sposobna da na primjeren način djeluje u interkulturalnom i plurilingvalnom okruženju.
Za realizaciju navedenih ciljeva učenici stiču jezička i druga znanja i vještine:
1. Lingvističke kompetencije
Učenici upoznaju strani jezik na nivou fonetike, morfologije, sintakse, semantike, leksike i na tekstualnom nivou i osposobljavaju se za usmeno i pismeno sporazumijevanje; savladavaju receptivne i produktivne jezičke vještine razvijajući specifične jezičke sposobnosti u skladu sa komunikacionim potrebama; osposobljavaju se za komunikaciju na italijanskom jeziku kako bi se ostvarili u svim društvenim sferama i budućoj profesiji i razvijaju metajezičke kompetencije i interesovanje za usvajanje italijanskog jezika i kulture.  
2. Sociolingvističke kompetencije 
Učenici razvijaju sposobnost razumijevanja tekstova u pogledu njihove namjene i izvantekstualnih okolnosti sporazumijevanja i ovladavaju primjerenim načinima usmenog sporazumijevanja i neverbalnog reagovanja.
3. Diskursna kompetencija 
Učenici razvijaju strategije koje im omogućavaju da stvore primjeren usmeni i pisani tekst (organizuju, strukturiraju i prilagođavaju poruku). 
4. Poznavanje strategija rješavanja problema u komunikaciji 
Učenici razvijaju sposobnost definisanja prirode problema, procjenjivanja alternativa i predlaganja mogućih rješenja kao i strategije rješavanja nesporazuma i savladavanja prepreka u sporazumijevanju. 
5. Sociokulturološka znanja 
Učenici upoznaju važne aspekte društva i kulture zemalja italijanskog govornog područja i postaju svjesniji sličnosti i razlika između svijeta u kojem žive i onog koji upoznaju kroz učenje italijanskog jezika; razvijaju svijest o drugim narodima i kulturama, a kroz uočavanje kulturoloških i jezičkih sličnosti i razlika između Crne Gore i Italije razvijaju svijest i o vlastitim kulturnim vrijednostima.
6. Poznavanje strategija samostalnog učenja i podsticanje cjeloživotnog učenja
Učenici upoznaju i razvijaju strategije samostalnog učenja (aktivnosti koje koriste pri sticanju, čuvanju i upotrebi znanja), čime se osposobljavaju za permanentno učenje, da preuzmu odgovornost za vlastito učenje, da oblikuju lične ciljeve učenja i samostalno procijene svoja dostignuća; kao i da djeluju u višejezičnoj i interkulturalnoj sredini.
7.  Vještine upravljanja sobom
Učenici razvijaju sposobnosti postavljanja ciljeva, organizacije vremena za njihovu realizaciju, sposobnost samoprocjene, kao i samopoštovanje, samopouzdanje, odgovornost, samostalnost, produktivnost i upornost u radu.
8.  Razvoj medijske pismenosti
Učenici se osposobljavaju za sticanje informacione pismenosti kroz pronalaženje, analizu i evaluaciju poruka u različitim oblicima komunikacije na  italijanskom jeziku.
9. Kreativnost
Učenici se osposobljavaju za stvaranje originalnih ideja i rješavanje problema u komunikaciji, u skladu sa okolnostima sporazumijevanja.
10.  Kritičko mišljenje
Učenici se osposobljavaju da kritički izvode zaključke, procjenjuju ponuđene podatke i informacije i na osnovu njih formiraju vlastito mišljenje. 
D. POVEZANOST SA DRUGIM PREDMETIMA I MEĐUPREDMETNIM TEMAMA
Učenici se školovanjem pripremaju za kvalitetniji život i stiču obrazovanje koje će im kasnije pomoći u izboru profesije.
Da bi se učenicima pomoglo da lakše formiraju i koriste vlastita znanja iz određenih naučnih područja, za nastavu predmeta Italijanski – moj svijet odabrani su nastavni sadržaji kojima se ostvaruju brojni ciljevi, koji su zajednički svim ostalim predmetima u srednjoj školi. 
U međupredmetnom povezivanju prisutni su: csbh jezik i književnost, italijanski jezik, engleski jezik, istorija, geografija, likovna i muzička umjetnost, etika, psihologija, sociologija i sl. Uz pomoć ovih predmeta, učenici stiču znanja o društvu, drugačijim načinima razmišljanja i drugačijim običajima. Učenjem predmeta Italijanski – moj svijet učenici će koristiti prethodno stečena znanja iz navedenih predmeta, što će im olakšati da ljude, običaje i kulturu zemalja italijanskog govornog područja bolje upoznaju i shvate sličnosti i razlike međuljudskih odnosa. Određeni nastavni sadržaji su kroz vaspitanje o životnoj sredini povezani sa prirodnim  naukama koje se izučavaju tokom srednje škole.

Već usvojena teoretska jezička znanja iz maternjeg jezika olakšaće razumijevanje pojedinih jezičkih kategorija i u italijanskom jeziku. 
Sposobnost sticanja, vrednovanja i upotrebe informacija je tijesno povezana sa znanjima informacionih  tehnologija koje učenici dobijaju na području kompjutera i informatike.
Odlučujuću ulogu za uspješno učenje i sticanje znanja imaju različite vještine, koje su veoma važne za učenje stranog jezika i uvijek su u prvom planu. Treba uvijek upućivati na isprepletanost međupredmetnih vještina kao što su: komunikacijske, lične, socijalne i druge, koje učenici razvijaju i upotrebljavaju kod različitih predmeta (usmeno ili pismeno sporazumijevanje, upotreba kompjuterske i druge tehnologije, savladavanje strategije učenja, rješavanje problema i konstruktivno rješavanje sukoba). 
Savremena nastava ima za cilj formiranje i razvoj autonomne, demokratične, empatične ličnosti koja će biti u stanju da preuzme odgovornost za sopstveno učenje. Povezanost ovog Programa sa drugim nastavnim programima ogleda se kroz različite opšte kompetencije koje učenik kasnije primjenjuje u različitim društvenim i nastavnim kontekstima. 
Kroz međupredmetne teme kao što su Učiti kako učiti, Lični i socijalni razvoj, Primjena informaciono-komunikacionih tehnologija i Preduzetničko učenje učenici stiču neke od ključnih kompetencija za 21. vijek: socioemocionalne kompetencije; kritičko mišljenje; rješavanje problema; kreativnost; informacionu pismenost; informatičko-komunikaciono tehnološku pismenost; učenje učenja; odgovoran odnos prema radu i obavezama, preduzetništvo; odgovoran odnos prema zdravlju i životnoj sredini. 
Cilj nastave ovog Programa je da kroz sticanje pomenutih kompetencija osposobi učenika za kasnije integrisanje u sopstvenu ali i u drugu društvenu zajednicu. Učenici usvajaju standarde i vrijednosti svog društva, cijeneći i poštujući razlike između svoje i italijanske, ali i drugih društvenih sredina. Nastava ovog predmeta ima za cilj i formiranje učenika kao preduzetničke ličnosti koja će biti u stanju da ostvari svoje ideje i zamisli. Učenik se osposobljava za timski rad, inovativnost, vođenje projekata, incijativnost, istrajnost, planiranje, odgovornost i slično, kako bi se kasnije lakše  uključio u svijet rada i realizovao samostalne preduzetničke djelatnosti.
Primjena informaciono-komunikacione tehnologije u nastavi stranih jezika vodi ka modernizaciji nastavnog procesa a  učenike podstiče na istraživački rad i učenje. IKT omogućavaju i komunikaciju na daljinu i pružaju mogućnost učenicima da italijanski jezik koriste i van formalnog konteksta nastave, kroz direktan kontakt sa izvornim govornicima i autentičnim materijalom. 
Da bi se ostvarila veća međupredmetna povezanost, kao i veza predmetnih područja i vještina, potrebna je saradnja kolega u školi i pažljivo zajedničko planiranje godišnjih nastavnih planova i programa. Takav način planiranja za nastavnike predstavlja lakše i efikasnije ostvarivanje nastavnih i obrazovnih ciljeva, a za učenike produktivnije učenje i sticanje znanja.
E. OBRAZOVNO-VASPITNI ISHODI PREDMETA
I RAZRED 
	Obrazovno-vaspitni ishod 1 
· Na kraju učenja učenik će moći da razumije i analizira prilagođeni ili autentični kratak tekst na poznate teme (iz oblasti književnosti, geografije, istorije, muzičke umjetnosti, gastronomije, prirodnih nauka i sl.) 

	Ishodi učenja 

Tokom učenja učenik će moći da:

· razumije osnovno značenje kratkog odslušanog teksta ili audio i video zapisa na poznate teme;
· izdvoji ključne informacije u tekstu i koristi ih u novom kontekstu;
· uoči logički i hronološki razvoj događaja 

· uočava pojedinosti  izlaganja na  poznate teme.

	Didaktičke preporuke za realizaciju obrazovno-vaspitnog ishoda

· Sadržaji/pojmovi:
    Audio i video  zapisi: priča, pjesma, dijalog, uputstvo, reklama, novinski članci, intrvju, kviz, obavještenje…
· Gastronomija: italijanski proizvodi i kuhinja (hrana i tradicija, tipična jela i proizvodi , poznati italijanski recepti,  jezik kuhinje, ritual kafe ...)

· Istorija: Legenda o nastanku Rima, romanizacija (kulturna)
· Geografija: oblik Italije, regije, rijeke, planine, mora, ostrva, vulkani, klima, tradicija...

· Muzička umjetnost : poznati pjevači, rječnik muzike, muzički festivali, instrumenti...
· Književnost: likovi komedije del arte,  Karlo Kolodi: Pinokio (odabrana poglavlja)*, Đani Rodari*...

· Italijanski u praksi ( na aerodromu, u pošti, kod doktora, u opštini... ) 

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela...)
*Spisak predloženih djela ne ograničava nastavnika. Nastavnik može obraditi i neko drugo djelo koje nije na spisku, ali treba da vodi računa o navedenim ishodima učenja. 

· Aktivnosti učenja
Učenici: 

· slušaju živi i snimljeni govor, 

· odgovaraju na pitanja,
· rješavaju zadatke tačno/netačno,
· dopunjavaju tekst / tabele/ formulare traženim podacima,
· rješavaju zadatke višestrukog izbora,
· povezuju  izmiješane djelove teksta  u smisaone cjeline, 

· prepričavaju odslušani tekst,
· iznose pretpostavke/utiske na osnovu odslušanog...
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 2 

Na kraju učenja učenik će moći da čita i razumije jednostavniji tekst na poznate teme (iz oblasti književnosti, geografije, istorije, muzičke umjetnosti, gastronomije, prirodnih nauka i sl.) 

	Ishodi učenja 

Tokom učenja učenik će moći da:

· čita u skladu sa jezičkom normom;

· izdvoji glavne informacije iz teksta;
· razumije posebne informacije iz teksta;
· prepozna okolnosti sporazumijevanja i raspoloženja protagonista;
· iznosi pretpostavke  o značenju riječi na osnovu konteksta;
· uoči razlike između crnogorske i italijanske kulture i tradicije.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
Tekstovi (uz izvore sa interneta): poruka, mapa, formular, pismo, upitnik, obavještenje, strip, dijalog, intervju, blog, e-mail, oglas, brošura, odlomci iz književnih djela, poezija, novinski članak…
· Gastronomija: italijanski proizvodi i kuhinja ( hrana i tradicija, tipična jela i proizvodi , poznati italijanski recepti,  jezik kuhinje, ritual kafe ... )

· Istorija: Legenda o nastanku Rima, romanizacija (kulturna)
· Geografija: oblik Italije, regije, rijeke, planine, mora, ostrva, vulkani, klima, tradicija...

· Muzička umjetnost : poznati pjevači, rječnik muzike, muzički festivali, instrumenti...
· Književnost: likovi komedije del arte, Karlo Kolodi: Pinokio (odabrana poglavlja)*, Đani Rodari*...

· Italijanski u praksi ( na aerodromu, u pošti, kod doktora, u opštini..... ) 

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela...)
*Spisak predloženih djela ne ograničava nastavnika. Nastavnik može obraditi i neko drugo  djelo koje nije na spisku, ali treba da vodi računa o navedenim ishodima učenja. 

· Aktivnosti učenja
Učenici: 

· čitaju različite vrste tekstova;

· popunjavaju tabele i dopunjuju tekstove
· odgovaraju na pitanja;

· zaokružuju tačne/netačne tvrdnje;

· rješavaju zadatke višestrukog izbora;
· pronalaze tražene podatke iz teksta koji čitaju ;
· sklapaju fragmente teksta u smisaonu cjelinu;
· pridružuju naslov djelovima teksta;
· dodjeljuju naslove paragrafima i prave smisaonu cjelinu od već zadatih elemenata,

· rade na projektnim zadacima…
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 3
Na kraju učenja učenik će moći da povezano govori na poznate teme (iz oblasti književnosti, geografije, istorije, muzičke umjetnosti, gastronomije, prirodnih nauka i sl.) vodeći računa o intonaciji i izgovoru i da učestvuje u vođenom razgovoru. 

	Ishodi učenja 

Tokom učenja učenik će moći da: 

· daje informacije o tekstu;
· učestvuje u razgovoru na poznatu temu koristeći poznate riječi, gramatiku i leksiku;
· napravi rezime koristeći poznate riječi, izraze, gramatiku i leksiku; 

· kratko opiše situacije na osnovu vizuelnog doživljaja;
· iznese razlike između crnogorske i italijanske kulture i tradicije;
· prezentuje na zadatu temu.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
dijalog, monolog, role-play, obavještenje, intervju, uputstvo, deskriptivni tekstovi, informativni tekstovi dramski tekst...
· Gastronomija: italijanski proizvodi i kuhinja ( hrana i tradicija, tipična jela i proizvodi , poznati italijanski recepti,  jezik kuhinje, ritual kafe ... )

· Istorija: Legenda o nastanku Rima, romanizacija (kulturna)
· Geografija: oblik Italije, regije, rijeke, planine, mora, ostrva, vulkani, klima, tradicija...

· Muzička umjetnost : poznati pjevači, rječnik muzike, muzički festivali, instrumenti...
· Književnost: likovi komedije del arte,  Karlo Kolodi: Pinokio (odabrana poglavlja)*, Đani Rodari*...

· Italijanski u praksi ( na aerodromu, u pošti, kod doktora, u opštini..... ) 

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela...)
*Spisak predloženih djela ne ograničava nastavnika. Nastavnik može obraditi i neko drugo  djelo koje nije na spisku, ali treba da vodi računa o navedenim ishodima učenja. 

· Aktivnosti učenja
Učenici: 

· postavljaju i odgovaraju na pitanja;
· simuliraju sporazumijevanje u raznim govornim situacijama poznate tematike,
· rezimiraju tekst;
· opisuju;
· pripremaju intervjue;

· učestvuju u diskusiji uz jasna uputstva;

· igraju uloge;

· dramatizuju i sastavljaju dijaloge na osnovu obrađenih sadržaja;
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 4
Na kraju učenja učenik će moći da se kratko izrazi u pisanoj formi na poznatu temu (iz oblasti književnosti, geografije, istorije, muzičke umjetnosti, gastronomije, prirodnih nauka i sl.) vodeći računa o pravopisnim i gramatičkim pravilima.

	Ishodi učenja 

Tokom učenja učenik će moći da:

· napiše tekst na osnovu zadatih informacija;

· piše kratke tekstove primjenjujući gramatička pravila i vokabular jasno povezujući ideje;

· preradi obrađeno gradivo u lične poruke i priče;

· koristi već usvojene modele u novonastalim situacijama.

	Didaktičke preporuke za realizaciju obrazovno-vaspitnog ishoda
         -  Sadržaji/pojmovi: formular, neformalno pismo i e-mail, razglednicu, pismo, blog, deskriptivni tekst, dnevnik, novinski članak, kratak prikaz po modelu...
· Gastronomija: italijanski proizvodi i kuhinja ( hrana i tradicija, tipična jela i proizvodi , poznati italijanski recepti,  jezik kuhinje, ritual kafe ... )

· Istorija: Legenda o nastanku Rima, romanizacija (kulturna)
· Geografija: oblik Italije, regije, rijeke, planine, mora, ostrva, vulkani, klima, tradicija...

· Muzička umjetnost : poznati pjevači, rječnik muzike, muzički festivali, instrumenti...
· Književnost: likovi komedije del arte,  Karlo Kolodi: Pinokio (odabrana poglavlja)*, Đani Rodari*...

· Italijanski u praksi ( na aerodromu, u pošti, kod doktora, u opštini..... ) 

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela...)
*Spisak predloženih djela ne ograničava nastavnika. Nastavnik može obraditi i neko drugo  djelo koje nije na spisku, ali treba da vodi računa o navedenim ishodima učenja. 

· Aktivnosti učenja
Učenici: 

· popunjavaju formular traženim  podacima,

· pišu usmjeravane priče na osnovu pročitanog,
· pripremaju i izrađuju zadatke na zadate teme (individualni rad, rad u paru),

· pišu pisma, e-mail, razglednicu, uputstvo, obavještenje,

· osmišljavaju izvještaj, prikaz događaja, priču, članak,

· osmišljavaju prezentaciju...
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.
Napomena: Za ovaj ishod kratak do srednje dug i jednostavan tekst sadrži od 80 do 120 riječi.


II razred 

	Obrazovno-vaspitni ishod 1 
Na kraju učenja učenik će moći da razumije i analizira prilagođeni ili autentični kratak do srednje dug tekst na poznate teme (iz oblasti muzičke i likovne umjetnosti, književnosti, psihologije, kinematografije, informatike i sl.)

	Ishodi učenja 

Tokom učenja učenik će moći da:

· prepozna emocije i okolnosti interakcije,

· uočava specifične informacije u audio/video zapisu 

· razumije suštinu izlaganja o poznatim temama u novom kontekstu,

· uoči logički i hronološki razvoj događaja u adaptiranim i autentičnim tekstovima,
· razmatra pojedinosti  izlaganja na  poznate teme.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
    Audio i video  zapisi: priča, pjesma, dijalog, uputstvo, reklama, novinski članci, intrvju, kviz, obavještenje…
· Muzička umjetnost : kulturno nasleđe, poznati kompozitori, poznata muzička djela, festivali, melodrama ...

· Književnost XX i XXI vijeka odabrana poglavlja ( Luiđi Pirandelo, Italo Zvevo, Euđenio Montale, Gracija Deleda, Italo Kalvino, Umberto Eko, Eri de Luka, Elena Ferante...  ) *

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela ... )

· Informatika: vještačka inteligencija ( problemi, predrsude, etika...)

· Psihologija: stereotipi, sujevjerje ...

· Kinematografija: poznati glumci, režiseri, filmovi, neorealizam...

· Italijanski u praksi (formalna komunikacija) 

· Umjetnost (moda i umjetnost, moda kroz vrijeme, poznati italijanski kreatori, visoka moda, reklame, moda kroz umjetnička djela, kostimi – venecija i karneval...

* Spisak predloženih pisaca ne ograničava nastavnika. Nastavnik može dodati i nekog drugog pisca koji nije na spisku, ali treba da vodi računa o navedenim ishodima učenja. 

· Aktivnosti učenja
Učenici: 

· slušaju živi i snimljeni govor, 

· odgovaraju na pitanja,
· rješavaju zadatke tačno/netačno,
· dopunjavaju tekst / tabele/ formulare traženim podacima,
· rješavaju zadatke višestrukog izbora,
· povezuju  izmiješane djelove teksta  u smisaone cjeline, 

· prepričavaju odslušani tekst,
· iznose pretpostavke/utiske na osnovu odslušanog...
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 2 

Na kraju učenja učenik će moći da razumije srednje dug pisani tekst na poznate teme (iz oblasti muzičke i likovne umjetnosti, književnosti, psihologije, kinematografije, informatike i sl.)

	Ishodi učenja 

Tokom učenja učenik će moći da:
· izdvoji ključne informacije u tekstu i koristi ih u novom kontekstu;

· zaključi o značenju riječi na osnovu konteksta;
· uoči odnose izvan tekstualnog okvira,

· rezimira, prateći hronološki slijed događaja (prilagođeni i autentični tekstovi);

· uoči razlike između crnogorske i italijanske kulture i tradicije.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
Tekstovi (uz izvore sa interneta): poruka, mapa, formular, pismo, upitnik, obavještenje, strip, dijalog, intervju, blog, e-mail, oglas, brošura, odlomci iz književnih djela, poezija, novinski članak…
· Muzička umjetnost : kulturno nasleđe, poznati kompozitori, poznata muzička djela, festivali, melodrama ...

· Književnost XX i XXI vijeka odabrana poglavlja ( Luiđi Pirandelo, Italo Zvevo, Euđenio Montale, Gracija Deleda, Italo Kalvino, Umberto Eko, Eri de Luka, Elena Ferante...  ) *

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela ... )

· Informatika: vještačka inteligencija ( problemi, predrsude, etika...)

· Psihologija: stereotipi, sujevjerje ...

· Kinematografija: poznati glumci i režiseri, filmovi, neorealizam...

· Italijanski u praksi (formalna komunikacija) 

· Umjetnost (moda i umjetnost, moda kroz vrijeme, poznati italijanski kreatori, visoka moda, reklame, moda kroz umjetnička djela, kostimi – venecija i karneval...
* Spisak predloženih pisaca ne ograničava nastavnika. Nastavnik može dodati i nekog drugog pisca koji nije na spisku, ali treba da vodi računa o navedenim ishodima učenja. 

· Aktivnosti učenja
Učenici: 

· čitaju različite vrste tekstova;

· popunjavaju tabele i dopunjuju tekstove
· odgovaraju na pitanja;

· zaokružuju tačne/netačne tvrdnje;

· rješavaju zadatke višestrukog izbora;
· pronalaze tražene podatke iz teksta koji čitaju ;
· sklapaju fragmente teksta u smisaonu cjelinu;
· pridružuju naslov djelovima teksta;
· dodjeljuju naslove paragrafima i prave smisaonu cjelinu od već zadatih elemenata,

· rade na projektnim zadacima…
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 3
Na kraju učenja učenik će biti u stanju da povezano govori na zadatu temu (iz oblasti muzičke i likovne umjetnosti, književnosti, psihologije, kinematografije, informatike i sl.) vodeći računa o intonaciji i izgovoru

	Ishodi učenja 

Tokom učenja učenik će moći da:

· učestvuje u razgovoru na poznatu temu koristeći poznate riječi, izraze, gramatiku i leksiku;

· vodi jasan i povezan razgovor u formalnoj komunikaciji;

· izrazi svoja uvjerenja, stavove, mišljenja;
· napravi rezime koristeći poznata jezička sredstva (leksika, gramatika, registar)
· osmisli kratku priču, 
· govori o sličnostima i razlikama italijanske i crnogorske kulture i tradicije.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
dijalog, monolog, role-play, obavještenje, intervju, uputstvo, deskriptivni tekstovi, informativni tekstovi dramski tekst...
· Muzička umjetnost : kulturno nasleđe, poznati kompozitori, poznata muzička djela, festivali, melodrama ...

· Književnost XX i XXI vijeka odabrana poglavlja ( Luiđi Pirandelo, Italo Zvevo, Euđenio Montale, Gracija Deleda, Italo Kalvino, Umberto Eko, Eri de Luka, Elena Ferante...  ) *

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela ... )

· Informatika: vještačka inteligencija ( problemi, predrsude, etika...)

· Psihologija: stereotipi, sujevjerje ...

· Kinematografija: poznati glumci i režiseri, filmovi, neorealizam....

· Italijanski u praksi (formalna komunikacija) 

· Umjetnost (moda i umjetnost, moda kroz vrijeme, poznati italijanski kreatori, visoka moda, reklame, moda kroz umjetnička djela, kostimi – venecija i karneval...
* Spisak predloženih pisaca ne ograničava nastavnika. Nastavnik može dodati i nekog drugog pisca koji nije na spisku, ali treba da vodi računa o navedenim ishodima učenja. 

· Aktivnosti učenja
Učenici: 

· postavljaju i odgovaraju na pitanja;
· simuliraju sporazumijevanje u raznim govornim situacijama poznate tematike,
· rezimiraju tekst;
· opisuju;
· pripremaju intervjue;

· učestvuju u diskusiji uz jasna uputstva;

· igraju uloge;

· dramatizuju tekstove... 
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 4
Na kraju učenja učenik će biti u stanju da se izrazi u pisanoj formi (iz oblasti muzičke i likovne umjetnosti, književnosti, psihologije, kinematografije, informatike i sl.) poštujući pravopisna i gramatička  pravila.

	Ishodi učenja 

Tokom učenja učenik će moći da:

· opiše događaje i pojave koristeći se odgovarajućim gramatičkim i leksičkim strukturama;

· preradi obrađeno gradivo u lične poruke i priče;
· koristi odgovarajući registar u pisanju različitih formi,
· napiše argumente za i protiv, 
· koristi već usvojene modele u novonastalim situacijama.

	Didaktičke preporuke za realizaciju obrazovno-vaspitnog ishoda
a) Sadržaji/pojmovi:
formular, neformalno pismo i e-mail, razglednicu, pismo, blog, deskriptivni tekst, informativni i argumentativni tekst, dnevnik, novinski članak, kratak prikaz po modelu, prezentacija, izvještaj, dramski tekst... 
· Muzička umjetnost : kulturno nasleđe, poznati kompozitori, poznata muzička djela, festivali, melodrama ....

· Književnost XX i XXI vijeka odabrana poglavlja ( Luiđi Pirandelo, Italo Zvevo, Euđenio Montale, Gracija Deleda, Italo Kalvino, Umberto Eko, Eri de Luka, Elena Ferante...  ) *

· Prirodne nauke: osnovni jezički pojmovi (standardni matematički nazivi, geometrijaska tijela, jedinice mjere, hemijski elementi, građa tijela .... )

· Informatika: vještačka inteligencija ( problemi, predrsude, etika...)

· Psihologija: stereotipi, sujevjerje ...

· Kinematografija: poznati glumci i režiseri, filmovi, neorealizam....

· Italijanski u praksi (formalna komunikacija) 

· Umjetnost (moda i umjetnost, moda kroz vrijeme, poznati italijanski kreatori, visoka moda, reklame, moda kroz umjetnička djela, kostimi – venecija i karneval...

* Spisak predloženih pisaca ne ograničava nastavnika. Nastavnik može dodati i nekog drugog pisca koji nije na spisku, ali treba da vodi računa o navedenim ishodima učenja. 

b) Aktivnosti učenja
         Učenici: 

· popunjavaju formular traženim  podacima,

· pišu usmjeravane priče na osnovu pročitanog,
· pripremaju i izrađuju zadatke na zadate teme (individualni rad, rad u paru),

· pišu pisma, e-mail, razglednicu, uputstvo, obavještenje,

· osmišljavaju izvještaj, prikaz događaja, priču, članak,

· osmišljavaju prezentaciju...

** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

Napomena: Za ovaj ishod srednje dug i jednostavan tekst sadrži od 100 do 150 riječi.


Podrazumijeva se ciklično obnavljanje sardžaja/pojmova iz prethodnih razreda.
III razred 
	Obrazovno-vaspitni ishod 1 
Na kraju učenja učenik će moći da razumije i analizira srednje dug odslušani prilagođeni ili autentični tekst na poznate teme (iz oblasti istorije, književnosti, likovne umjetnosti, prirodnih nauka, zdravih stilova života i sl.)

	Ishodi učenja 

Tokom učenja učenik će moći da:

· razumije izlaganje u kojem se poznati jezik javlja u novom kontekstu;

· analizira najvažnije informacije u tekstu;

· izdvoji specifične informacije u složenijem govornom iskazu, 

· prepozna stavove, emocije i okolnosti sporazumijevanja.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
    Audio i video  zapisi: priča, pjesma, dijalog, uputstvo, reklama, novinski članci, intrvju, kviz, obavještenje…
· Istorija : Početak razvoja gradova Italije , Ključne ideje i stvaraoci humanizma i renesanse, istorijski kontekst... 

· Prirodne nauke: italijanski naučnici ( Galileo Galilej, Leonardo da Vinči,  Enriko Fermi, Guljelmo Markoni, Rita Levi Montalcini ...)*

· Likovna umjetnost: Stvaraoci humanizma i renesanse ( Leonardo, Mikelanđelo, Donatelo, Rafaelo, Bruneleski, Botičeli, ...)*

· Književnost: bajke i basne, poznati motivi, povezivanje italijanskih regionalnih priča sa svjetskom književnošću... 

· Made in Italy: ( moka, vespa, fiat, Murano... )*
· Zdravi stilovi života: zdrave životne navike, poznati sportisti, sportska takmičenja, bolesti zavisnosti, internet – zavisnost ...
* Spisak predloženih umjetnika i naučnika ne ograničava nastavnika. Nastavnik može dodati i druge umjetnike i naučnike koji nijesu na spisku, ali treba da vodi računa o navedenim ishodima učenja.

· Aktivnosti učenja
Učenici: 

· slušaju živi i snimljeni govor, 

· odgovaraju na pitanja,
· rješavaju zadatke tačno/netačno,
· dopunjavaju tekst / tabele/ formulare traženim podacima,
· rješavaju zadatke višestrukog izbora,
· povezuju  izmiješane djelove teksta  u smisaone cjeline, 

· prepričavaju odslušani tekst,
· iznose pretpostavke/utiske na osnovu odslušanog...
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 2 

Na kraju učenja učenik će moći da razumije srednje dug pisani tekst na poznate teme (iz oblasti istorije, književnosti, likovne umjetnosti, prirodnih nauka, zdravih stilova života i sl.) 

	Ishodi učenja 

Tokom učenja učenik će moći da:

· razumije opšti smisao adaptiranih/autentičnih tekstova;

· analizira glavnu misao teksta;

· utvrdi značenje nepoznatih riječi koristeći kontekst;

· izdvaja ključne informacije iz tekstova;
· istražuje italijansku kulturu koristeći izvorne materijale.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
Tekstovi (uz izvore sa interneta): poruka, mapa, formular, pismo, upitnik, obavještenje, strip, dijalog, intervju, blog, e-mail, oglas, brošura, odlomci iz književnih djela, poezija, novinski članak…

· Istorija : Početak razvoja gradova Italije , Ključne ideje i stvaraoci humanizma i renesanse, istorijski kontekst... 

· Prirodne nauke: italijanski naučnici ( Galileo Galilej, Leonardo da Vinči,  Enriko Fermi, Guljelmo Markoni, Rita Levi Montalcini ...) *

· Likovna umjetnost: Stvaraoci humanizma i renesanse ( Leonardo, Mikelanđelo, Donatelo, Rafaelo, Bruneleski, Botičeli, ...)*

· Književnost: bajke i basne, poznati motivi, povezivanje italijanskih regionalnih priča sa svjetskom književnošću... 

· Made in Italy:    ( moka, vespa, fiat, Murano... )*

· Zdravi stilovi života: zdrave životne navike, poznati sportisti, sportska takmičenja, bolesti zavisnosti, internet – zavisnost ...

* Spisak predloženih umjetnika i naučnika ne ograničava nastavnika. Nastavnik može dodati i druge umjetnike i naučnike koji nijesu na spisku, ali treba da vodi računa o navedenim ishodima učenja.

· Aktivnosti učenja
Učenici: 

· čitaju različite vrste tekstova;

· popunjavaju tabele i dopunjuju tekstove
· odgovaraju na pitanja;

· zaokružuju tačne/netačne tvrdnje;

· rješavaju zadatke višestrukog izbora;
· pronalaze tražene podatke iz teksta koji čitaju ;
· sklapaju fragmente teksta u smisaonu cjelinu;
· pridružuju naslov djelovima teksta;
· dodjeljuju naslove paragrafima i prave smisaonu cjelinu od već zadatih elemenata,

· rade na projektnim zadacima…
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 3
Na kraju učenja učenik će biti u stanju da povezano govori na zadatu temu (iz oblasti istorije, književnosti, likovne umjetnosti, prirodnih nauka, zdravih stilova života i sl.) vodeći računa o intonaciji i izgovoru i pravilno koristeći jezička  sredstva

	Ishodi učenja 

Tokom učenja učenik će moći da:

· napravi složeniji rezime koristeći poznate jezičke strukture; 

· započne, održava razgovor i mijenja temu;

· u kraćem izlaganju na određenu temu nabraja, naglašava važne elemente, daje definicije, rezimira, donosi zaključke, kritikuje,savjetuje, daje pretpostavke.
· izloži i brani svoje mišljenje iznoseći argumente i objašnjenja
· koristi usvojene modele/fraze u svakodnevnoj formalnoj i neformalnoj komunikaciji,
· zaključuje o sličnostima i razlikama između vlastite i italijanske kulture i tradicije.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
dijalog, monolog, role-play, obavještenje, intervju, uputstvo, deskriptivni tekstovi, informativni tekstovi dramski tekst...

· Istorija : Početak razvoja gradova Italije , Ključne ideje i stvaraoci humanizma i renesanse, istorijski kontekst... 

· Prirodne nauke: italijanski naučnici ( Galileo Galilej, Leonardo da Vinči,  Enriko Fermi, Guljelmo Markoni, Rita Levi Montalcini ...) *

· Likovna umjetnost: Stvaraoci humanizma i renesanse ( Leonardo, Mikelanđelo, Donatelo, Rafaelo, Bruneleski, Botičeli, ...)*

· Književnost: bajke i basne, poznati motivi, povezivanje italijanskih regionalnih priča sa svjetskom književnošću... 

· Made in Italy:    ( moka, vespa, fiat, Murano... )*
· Zdravi stilovi života: zdrave životne navike, poznati sportisti, sportska takmičenja, bolesti zavisnosti, internet – zavisnost ...
* Spisak predloženih umjetnika i naučnika ne ograničava nastavnika. Nastavnik može dodati i druge umjetnike i naučnike koji nijesu na spisku, ali treba da vodi računa o navedenim ishodima učenja.

· Aktivnosti učenja
Učenici: 

· postavljaju i odgovaraju na pitanja;
· simuliraju sporazumijevanje u raznim govornim situacijama poznate tematike,
· rezimiraju tekst;
· opisuju;
· pripremaju intervjue;

· učestvuju u diskusiji uz jasna uputstva;

· igraju uloge;

· dramatizuju tekstove...

** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 4
Na kraju učenja učenik će biti u stanju da se izrazi u pisanoj formi (iz oblasti istorije, književnosti, likovne umjetnosti, prirodnih nauka, zdravih stilova života i sl.) poštujući pravopisna i gramatička  pravila.

	Ishodi učenja 

Tokom učenja učenik će moći da:

· koristi odgovarajući registar u pisanju različitih vrsta tekstova ;
· preradi obrađeno gradivo u lične poruke i priče;
· pravilno strukturira tekst jasno povezujući ideje,

· izrazi mišljenje, stavove i uvjerenja: slaganje ili neslaganje o poznatim i nepoznatim temama;
· napiše osvrt, esej ili izvještaj iznoseći prednosti i nedostatke različitih stavova.

	Didaktičke preporuke za realizaciju obrazovno-vaspitnog ishoda
c) Sadržaji/pojmovi:
formular, neformalno pismo i e-mail, razglednicu, pismo, blog, deskriptivni tekst, informativni i argumentativni tekst, dnevnik, novinski članak, kratak prikaz po modelu, prezentacija, izvještaj, dramski tekst... 
· Istorija : Početak razvoja gradova Italije , Ključne ideje i stvaraoci humanizma i renesanse, istorijski kontekst... 

· Prirodne nauke: italijanski naučnici ( Galileo Galilej, Leonardo da Vinči,  Enriko Fermi, Guljelmo Markoni, Rita Levi Montalcini ...) *

· Likovna umjetnost: Stvaraoci humanizma i renesanse ( Leonardo, Mikelanđelo, Donatelo, Rafaelo, Bruneleski, Botičeli, ...)*

· Književnost: bajke i basne, poznati motivi, povezivanje italijanskih regionalnih priča sa svjetskom književnošću.... 

· Made in Italy:    ( moka, vespa, fiat, Murano... )*

· Zdravi stilovi života: zdrave životne navike, poznati sportisti, sportska takmičenja, bolesti zavisnosti, internet – zavisnost ...

* Spisak predloženih umjetnika i naučnika ne ograničava nastavnika. Nastavnik može dodati i druge umjetnike i naučnike koji nijesu na spisku, ali treba da vodi računa o navedenim ishodima učenja.

d) Aktivnosti učenja
         Učenici: 

· popunjavaju formular traženim  podacima,

· pišu usmjeravane priče na osnovu pročitanog,
· pripremaju i izrađuju zadatke na zadate teme (individualni rad, rad u paru),

· pišu pisma, e-mail, razglednicu, uputstvo, obavještenje,

· osmišljavaju izvještaj, prikaz događaja, priču, članak,

· osmišljavaju prezentaciju...

** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.
Napomena: Za ovaj ishod srednje dug tekst sadrži do 200 riječi.


Podrazumijeva se ciklično obnavljanje sardžaja/pojmova iz prethodnih razreda.
IV razred 
	Obrazovno-vaspitni ishod 1 
Na kraju učenja učenik će moći da razumije i analizira srednje dug odslušani prilagođeni ili autentični tekst na poznate teme (iz oblasti etike, psihologije, sociologije, likovne i muzičke umjetnosti, istorije, biologije, književnosti i sl. )

	Ishodi učenja 

Tokom učenja učenik će moći da:

· uoči bitne informacije u audio-zapisima (vijesti, intervju, aktuelne reportaže, snimljene poruke,  emisije zabavnog karaktera),

· prepozna izvantekstualne okolnosti komunikacije;

· utvrdi suštinu složenih preoblikovanih tekstova;

· tumači složene dijaloge, priče i pjesme u vezi sa poznatim temama;

· uoči stavove, ideje, mišljenja i emocije koji nijesu eksplicitno navedeni. 

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
    Audio i video  zapisi: priča, pjesma, dijalog, uputstvo, reklama, novinski članci, intrvju, kviz, obavještenje…
· Likovna umjetnost: Umjetnost XX i XXI vijeka  (Amedeo Modiljani, Đorđo Morandi, Renato Gutuzo ... )*, strip 

· Književnost: ( Dante Aligijeri: Pakao (odlomak ), Frančesko Petrarka: Kanconijer (izbor), Bokačo: Dekameron (odlomci)* predstavnici italijanskog stripa – korelacija sa likovnom umjetnošću  

· Muzička umjetnost : poznati kantautori  XX i XXI vijeka *

· Biologija: ekološki faktori i svijest 

· Istorija : istorijske činjenice, mitovi i legende , muzeji, remek djela – korelacija sa likovnom umjetnošću ...

· Psihologija: emocionalna stanja ( empatija, ljubav, stres...)* 

· Etika( ljudska prava, jednakost, diskriminacija, moralna prava, rodna ravnopravnost ...)* 

· Sociologija: diskriminacija, ljudska prava, kič, šund, odliv mozgova, društvene mreže ... *

* Spisak predloženih umjetnika ne ograničava nastavnika. Nastavnik može dodati i nekog  drugog umjetnika koji nije na spisku, ali treba da vodi računa o navedenim ishodima učenja.

· Aktivnosti učenja
Učenici: 

· slušaju živi i snimljeni govor, 

· odgovaraju na pitanja,
· rješavaju zadatke tačno/netačno,
· dopunjavaju tekst / tabele/ formulare traženim podacima,
· rješavaju zadatke višestrukog izbora,
· povezuju  izmiješane djelove teksta  u smisaone cjeline, 

· prepričavaju odslušani tekst,
· iznose pretpostavke/utiske na osnovu odslušanog...
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 2 

Na kraju učenja učenik će moći da čita i razumije srednje složen tekst na poznate teme (iz oblasti etike, psihologije, sociologije, likovne i muzičke umjetnosti, istorije, biologije, književnosti i sl.)

	Ishodi učenja 

Tokom učenja učenik će moći da:

· identifikuje ključne ideje teksta date eksplicitno ili implicitno,

· razumije tekstove o savremenim problemima društva u kojima se iznose mišljenja, argumenti i kritike
· uoči pokretačke motive likova u književnom tekstu i uticaj donesenih odluka na odvijanje radnje.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
Tekstovi (uz izvore sa interneta): poruka, mapa, formular, pismo, upitnik, obavještenje, strip, dijalog, intervju, blog, e-mail, oglas, brošura, odlomci iz književnih djela, poezija, novinski članak…

· Likovna umjetnost: Umjetnost XX i XXI vijeka  (Amedeo Modiljani, Đorđo Morandi, Renato Gutuzo ... )*, strip 

· Književnost: ( Dante Aligijeri: Pakao (odlomak ), Frančesko Petrarka: Kanconijer (izbor), Bokačo: Dekameron (odlomci)* predstavnici italijanskog stripa – korelacija sa likovnom umjetnošću  

· Muzička umjetnost : poznati kantautori  XX i XXI vijeka *

· Biologija: ekološki faktori i svijest 

· Istorija : istorijske činjenice, mitovi i legende , muzeji, remek djela – korelacija sa likovnom umjetnošću ...

· Psihologija: emocionalna stanja ( empatija, ljubav, stres...)* 

· Etika( ljudska prava, jednakost, diskriminacija, moralna prava, rodna ravnopravnost ...)* 

· Sociologija: diskriminacija, ljudska prava, kič, šund, odliv mozgova, društvene mreže ... *

* Spisak predloženih umjetnika ne ograničava nastavnika. Nastavnik može dodati i nekog  drugog umjetnika koji nije na spisku, ali treba da vodi računa o navedenim ishodima učenja.

· Aktivnosti učenja
Učenici: 

· čitaju različite vrste tekstova;

· popunjavaju tabele i dopunjuju tekstove
· odgovaraju na pitanja;

· zaokružuju tačne/netačne tvrdnje;

· rješavaju zadatke višestrukog izbora;
· pronalaze tražene podatke iz teksta koji čitaju ;
· sklapaju fragmente teksta u smisaonu cjelinu;
· pridružuju naslov djelovima teksta;
· dodjeljuju naslove paragrafima i prave smisaonu cjelinu od već zadatih elemenata,

· rade na projektnim zadacima…
** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 3
Na kraju učenja učenik će biti u stanju povezano govori na zadatu temu (iz oblasti etike, psihologije, sociologije, likovne i muzičke umjetnosti, istorije, biologije, književnosti i sl.) vodeći računa o intonaciji i izgovoru i pravilno koristeći jezička  sredstva  

	Ishodi učenja 

Tokom učenja učenik će moći da:

· aktivno učestvuje u razgovoru,
· vodi jasan i povezan razgovor,
· izrazi osjećanja, raspoloženja, potrebe, želje,
· aktivno učestvuje u diskusiji, 

· u kraćem izlaganju predstavi neku temu,
· iznosi argumente za i protiv nekog gledišta.

	Didaktičke preporuke za realizaciju obrazovno-vaspitnog ishoda
· Sadržaji/pojmovi:
dijalog, monolog, role-play, obavještenje, intervju, uputstvo, deskriptivni tekstovi, informativni tekstovi dramski tekst...

· Likovna umjetnost: Umjetnost XX i XXI vijeka  (Amedeo Modiljani, Đorđo Morandi, Renato Gutuzo ... )*, strip 

· Književnost: ( Dante Aligijeri: Pakao (odlomak ), Frančesko Petrarka: Kanconijer (izbor), Bokačo: Dekameron (odlomci)* predstavnici italijanskog stripa – korelacija sa likovnom umjetnošću  

· Muzička umjetnost : poznati kantautori  XX i XXI vijeka *

· Biologija: ekološki faktori i svijest 

· Istorija : istorijske činjenice, mitovi i legende , muzeji, remek djela – korelacija sa likovnom umjetnošću ...

· Psihologija: emocionalna stanja ( empatija, ljubav, stres...)* 

· Etika( ljudska prava, jednakost, diskriminacija, moralna prava, rodna ravnopravnost ...)* 

· Sociologija: diskriminacija, ljudska prava, kič, šund, odliv mozgova, društvene mreže ... *

* Spisak predloženih umjetnika ne ograničava nastavnika. Nastavnik može dodati i nekog  drugog umjetnika koji nije na spisku, ali treba da vodi računa o navedenim ishodima učenja.

· Aktivnosti učenja
Učenici: 

· postavljaju i odgovaraju na pitanja;
· simuliraju sporazumijevanje u raznim govornim situacijama poznate tematike,
· rezimiraju tekst;
· opisuju;
· pripremaju intervjue;

· učestvuju u diskusiji uz jasna uputstva;

· igraju uloge;

· dramatizuju tekstove...

 ** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.

	Obrazovno-vaspitni ishod 4
Na kraju učenja učenik će biti u stanju da se izrazi u pisanoj formi (iz oblasti etike, psihologije, sociologije, likovne i muzičke umjetnosti, istorije, biologije, književnosti i sl. ) koristeći odgovarajuća jezička sredstva i poštujući pravopisna i gramatička pravila u različitim vrstama tekstova.

	Ishodi učenja 

Tokom učenja učenik će moći da:

· pravilno strukturira tekst jasno povezujući ideje i koristeći odgovarajuća jezička sredstva,
· prerađuje obrađeno gradivo u lične poruke i priče,
· izrazi subjektivni stav,
· napiše esej ili izvještaj iznoseći prednosti i nedostatke različitih stavova na uvjerljiv način,
· piše kritički osvrt na zadatu temu,
· izvrši sintezu informacija i argumenata prikupljenih iz različitih izvora.

	Didaktičke preporuke za realizaciju obrazovno-vaspitnog ishoda
e) Sadržaji/pojmovi:
formular, neformalno pismo i e-mail, razglednicu, pismo, blog, deskriptivni tekst, informativni i argumentativni tekst, dnevnik, novinski članak, kratak prikaz po modelu, prezentacija, izvještaj, dramski tekst... 
· Likovna umjetnost: Umjetnost XX i XXI vijeka  (Amedeo Modiljani, Đorđo Morandi, Renato Gutuzo ... )*, strip 

· Književnost: ( Dante Aligijeri: Pakao (odlomak ), Frančesko Petrarka: Kanconijer (izbor), Bokačo: Dekameron (odlomci)* predstavnici italijanskog stripa – korelacija sa likovnom umjetnošću  

· Muzička umjetnost : poznati kantautori  XX i XXI vijeka *

· Biologija: ekološki faktori i svijest 

· Istorija : istorijske činjenice, mitovi i legende , muzeji, remek djela – korelacija sa likovnom umjetnošću ...

· Psihologija: emocionalna stanja ( empatija, ljubav, stres...)* 

· Etika( ljudska prava, jednakost, diskriminacija, moralna prava, rodna ravnopravnost ...)* 

· Sociologija: diskriminacija, ljudska prava, kič, šund, odliv mozgova, društvene mreže ... *

* Spisak predloženih umjetnika ne ograničava nastavnika. Nastavnik može dodati i nekog  drugog umjetnika koji nije na spisku, ali treba da vodi računa o navedenim ishodima učenja.
f) Aktivnosti učenja
         Učenici: 

· popunjavaju formular traženim  podacima,

· pišu usmjeravane priče na osnovu pročitanog,
· pripremaju i izrađuju zadatke na zadate teme (individualni rad, rad u paru),

· pišu pisma, e-mail, razglednicu, uputstvo, obavještenje,

· osmišljavaju izvještaj, prikaz događaja, priču, članak,

· osmišljavaju prezentaciju...

** Na svakom času zastupljene su sve jezičke vještine za dati razred, pri čemu su jedna ili više njih dominantne, pa je stoga nemoguće odrediti okvirni broj časova za svaki obrazovno – vaspitni ishod pojedinačno.
Ovu vještinu potrebno je testirati na tekstu od 180 do 220/250 riječi.


Podrazumijeva se ciklično obnavljanje sardžaja/pojmova iz prethodnih razreda.
F. DIDAKTIČKE PREPORUKE ZA REALIZACIJU PREDMETA
Metodika nastave predmeta Italijanski – moj svijet treba da omogući skladno razvijanje kognitivne, psiho-motorne, afektivne i komunikativne sposobnosti učenika, podstiče slobodu i kreativnost ideja, razvija kulturne, estetske i intelektualne vrijednosti i sposobnosti. Savremena nastava proizilazi iz najnovijih dostignuća nauke o jeziku, najsavremenijih psihološko-pedagoških teorija i saznanja o procesu učenja i kao takva treba da bude usmjerena na učenika. 
U cilju što bolje motivisanosti učenika za uspješno učenje i u cilju aktiviranja njihovog kreativnog potencijala neophodno je uspostaviti pozitivne emotivne odnose i atmosferu uzajamnog povjerenja i razumijevanja između nastavnika i učenika, kao i između samih učenika. Stvaranje i razvijanje takvih odnosa značajno je na svim nivoima izučavanja jezika, budući da afektivni potencijal predstavlja neophodan uslov za nesmetan razvoj kognitivnih sposobnosti u procesu učenja. 
Ističemo poseban značaj motivacije u učenju, zatim pažljivog izbora nastavnih sadržaja, usklađenih sa spoznajnim svijetom učenika, doživljajima i interesovanjima određenog uzrasta. 

Navodimo najznačajnija sredstva, načine i postupke kojima nastavnik može pomoći učenicima u uspješnom učenju ovog predmeta na svim nivoima: 
· dinamičnost i kreativnost u svim aktivnostima;  
· tehnike usklađenosti glasa, ritma i pokreta u funkciji izgovora;  
· izbor odgovarajućeg jezičkog registra;  
· variranje različitih aktivnosti u zavisnosti od interesovanja i mogućnosti učenika;  
· favorizovanje interaktivnog ili grupnog rada;
· podsticanje inicijative učenika; 
· oplemenjivanje nastave elementima igre, ritma, dramatizacije;  
· obrada civilizacijskih i interkulturalnih elemenata;  
· svijest o tome da je nastavnik često jedini primjer i veza sa italijanskom kulturom;  
· stalna svijest o ciljevima koje želimo postići;  
· prilagođavanje nastave raznolikostima i posebnostima interesovanja i potreba učenika; 
· upotreba savremenih tehničkih sredstava;  
· detaljno analiziranje teškoća u procesu učenja, kao i mogućeg raskoraka između očekivanih postignutih rezultata;  
· stalno ohrabrivanje i podsticanje učenika  na samostalno učenje;  
· upoznavanje učenika  sa kriterijumom ocjenjivanja i dosljednost u tome. 
Potrebno je uvažavati činjenicu da su određena znanja neophodna za usvajanje novih, pa je te sadržaje potrebno utvrđivati u različitim aktivnostima. Akcenat učenja nije na reprodukciji sadržaja. Poštujući didaktičke principe pri izboru tema, treba omogućiti učenicima da ispolje svoje potrebe i interesovanja. Ne zanemarujući ostale funkcije, posebnu pažnju treba posvetiti razvoju sposobnosti komuniciranja uz visok stepen tečnosti i tačnosti. Učenici potpuno svjesno stiču komunikativne sposobnosti razvijanjem vještina usmenog razumijevanja (slušanja), usmenog izražavanja (govora), pismenog razumijevanja (čitanja) i pismenog izražavanja (pisanja). Uvijek treba voditi računa o finoj ravnoteži između usmenih i pisanih aktivnosti. 
Upotreba maternjeg jezika
Tokom nastave, upotrebu maternjeg jezika treba svesti na najmanju moguću mjeru. Maternji jezik treba upotrebljavati samo kada se njegovom upotrebom na efikasniji i produktivniji način mogu ostvarivati postavljeni ciljevi.
Aktivnosti: razvijanje jezičkih vještina.
Pri izboru aktivnosti povedite računa o diferencijaciji, raznovrsnosti i postupnosti. Odaberite ili prilagodite aktivnosti tako da odgovaraju različitim stilovima učenja i nivoima znanja vaših učenika. Izbor aktivnosti koje odgovaraju samo jednom stilu učenja, kao i aktivnosti koje zahtijevaju viši nivo jezičkih znanja i vještina, djelovaće demotivišuće na učenike koji ne mogu da učestvuju u njima. Smjenjivanje različitih oblika nastave (frontalnog, individualnog i rada u parovima i grupama) i različitih aktivnosti pospješuje motivaciju i nastavu čini raznovrsnijom i zanimljivijom.  
Uvođenje novih nastavnih sadržaja treba vršiti postepeno i u kombinaciji sa drugim nastavnim aktivnostima, koje se razlikuju od nastavnih oblika rada. Raznovrsnost primijenjenih strategija podstiče motivaciju učenika, a istovremeno omogućava razvoj individualnih sposobnosti i vještina, koje vode ka postepenom razvoju jezičkih sposobnosti.
USMENO RAZUMIJEVANJE – SLUŠANJE 
Za slušanje podrazumijevaju se logički redoslijed cjeline slušanog materijala i veći broj ponavljanja. Pristupa se postepenom slušanju dužih tekstova i dijaloga, uz autentične zvukove za odgovarajuću situaciju. 
Prije slušanja, nastavnik odgovarajućim aktivnostima priprema učenike za uspješno prihvatanje sadržaja. One usmjeravaju učenikovu pažnju, provjeravaju poznavanje teme, leksike i sl. 
Aktivnosti prije slušanja 
Ove aktivnosti obuhvataju: 
· razgovor o temi; 
· predstavljanje sadržaja pomoću ilustracija ili fotografija;  
· isticanje ključnih riječi i izraza; 
· provjeravanje poznavanja teme;  
· postavljanje zadatka koji učenici treba da riješe tokom slušanja. 
Aktivnosti u toku slušanja 
Zadaci koji se postave mogu zahtijevati odgovore: zaokruživanjem, upisivanjem brojeva, dopunjavanjem slika, upisivanjem riječi ili njenih dijelova, nabrajanjem osoba i predmeta i sl. 
Aktivnosti poslije slušanja 
Provjeravanje razumijevanja odslušanog sadržaja može se vršiti raznovrsnim, brižljivo pripremljenim aktivnostima. Učenici mogu odgovoriti: 
· neverbalno;  
· verbalno;  
· povezivanjem teksta sa slikama;  
· upisivanjem riječi koje nedostaju ili traženih podataka; 
· odgovorima tipa vero/falso i sl. 
USMENO IZRAŽAVANJE – GOVOR 
Iako komunikativni pristup u nastavi obuhvata usklađen razvoj sve četiri vještine i integraciju njihove upotrebe, značajnu pažnju treba posvetiti razvijanju vještine govora koja učenicima omogućava uspješno komuniciranje u svakodnevnim situacijama. Pažljiva priprema, prikladnost teme o kojoj će se govoriti, izbor ličnih tema i onih koje učenike posebno interesuju, jasna i precizna uputstva, optimalan vremenski period za razmišljanje i pripremanje, kao i za sticanje sigurnosti da bi se što bolje izrazili, prezentovanje potrebnih riječi ili izraza u toku pripremanja za aktivnost, neki su od uslova za uspješno razvijanje ove vještine. 
U ovim aktivnostima trebalo bi da učestvuje što veći broj učenika; preporučuju se pripremne aktivnosti u paru ili manjim grupama kod zahtjevnijih zadataka, kako bi se svi uključili i sa većim stepenom sigurnosti i opuštenosti slobodno izrazili svoje misli pred drugovima. U cilju postizanja opuštenosti i prirodnosti koje smanjuju stepen inhibiranosti kod učenika, treba podsticati odgovarajuće neverbalno izražavanje kao dopunu verbalnom. Tokom aktivnosti usmenog izražavanja učenika ne treba prekidati niti ispravljati, već mu nakon izlaganja, uz pohvalu za aktivno učešće i interesovanje, na prikladan način ukazati na greške koje treba otkloniti. 
PISMENO RAZUMIJEVANJE – ČITANJE 
Cilj razvijanja ove vještine jeste osposobljavanje učenika za samostalno čitanje nepoznatih autentičnih tekstova odgovarajućom brzinom i razumijevanje njihove namjene shvatanjem i utvrđivanjem osnovne ideje, određene pojedinačne informacije, uočavanjem pojedinih detalja i implicitnog značenja. 
Prilikom izbora tekstova vodi se računa o interesovanjima i željama učenika. U tom smislu preporučuju se: stripovi, prospekti, pisma, brošure, novinski članci, izbor poezije, kratke priče, odlomci iz romana... Kada je to moguće, trebalo bi voditi računa o korelaciji nastavnih sadržaja, kao i o prethodnom znanju učenika, budući da će mu takav izbor teksta predstavljati podsticaj, motiv i doprinijeti da aktivnost bude opuštenija. 
Aktivnosti prije čitanja teksta imaju za cilj pobuđivanje učenikovog interesovanja: 
· asocijacije, hipoteze;  
· zaključivanje na osnovu naslova i ilustracija;  
· aktiviranje prethodnog znanja i iskustva učenika;  
· obrada ključnih riječi i izraza. 
Aktivnosti u toku čitanja 
· unošenje određenih podataka u tabele;  
· povezivanje teksta sa ilustracijom;  
· podvlačenje određenih izraza;  
· uspostavljanje redoslijeda pomiješanih slika, dijelova riječi ili rečenica i sl. 
Aktivnosti kojima provjeravamo razumijevanje pročitanog teksta: 
· odgovori na pitanja;  
· popunjavanje praznina u tekstu ili tabeli;  
· odgovori tačno/netačno;  
· davanje naslova određenim segmentima teksta;  
· uspostavljanje hronološkog reda rečenica ili pasusa;  
· transformacija teksta – forma dijaloga, intervjua, dramatizacija i sl. 
PISMENO IZRAŽAVANJE – PISANJE 
Cilj razvijanja vještine pisanja je osposobljavanje učenika da u pisanoj formi ostvari komunikaciju i svoje misli izrazi na logičan, koherentan i u cjelini razumljiv način. Metodički pristup pisanju podrazumijeva: poštovanje zadate teme, logički slijed događaja koji se opisuju, korišćenje odgovarajuće leksike, poštovanje gramatičkih i sintaksičkih pravila, pravopisa i interpunkcije, kao i određenu kreativnost u pismenom izražavanju na stranom jeziku. 
Pisanje može biti kontrolisano (dovršavanje teksta, upoređivanje, pisanje prema modelu, popunjavanje slika, popunjavanje formulara, dijagrama – kao način provjere pravilnosti pisanja, transformacija rečenica variranjem različitih struktura) ili slobodno i kreativno (pisanje pisma, dijaloga, oglasa, izvještaja, pjesme, kratke priče, argumenata za i protiv, kritika, komentara). 
Ispravljanje grešaka
Ispravljanje grešaka potrebno je vršiti na podsticajan i nenametljiv način. Pri usmenoj produkciji, učenike ne treba prekidati zbog grešaka koje prave. Preporučljivo je evidentirati ozbiljnije greške i ukazati na njih kad se završi govorna aktivnost. Potrebno je pružati učenicima što je moguće češće priliku da sami ispravljaju svoje greške ili da to čine u paru ili grupi.
Autonomija učenika
Nastavnik podstiče i razvija autonomiju učenika kroz aktivnosti i zadatke koji  osposobljavaju učenika da preuzme odgovornost za vlastito učenje i da znanje stečeno u formalnom kontekstu učenja koristi i  izvan njega. Nastava ne obuhvata samo jezička znanja, već i znanja u vezi sa samim procesom učenja.
Evropski jezički portfolio

Budući da se nastava stranih jezika u Crnoj Gori zasniva na Zajedničkom evropskom referentnom okviru, za provjeru znanja opštih jezičkih kompetencija treba primjenjivati jedinstvene standarde koje je ustanovio Savjet Evrope. Evropski jezički portfolio je lični dokument koji pomaže svima koji uče strane jezike da unaprijede svoje znanje i da bolje upoznaju kulture drugih zemalja. Uz to, portfolio služi za utvrđivanje trenutnog nivoa poznavanja stranih jezika, u skladu sa nivoima znanja koje je definisao Savjet Evrope u Zajedničkom evropskom okviru za žive jezike. Evropski jezički porfolio se sastoji od tri obavezna dijela:
· pasoš, 
· jezička biografija i
· dosije.
Jezički pasoš
Jezički pasoš predstavlja lični dokument zasnovan na nivoima znanja iz Zajedničkog evropskog okvira za žive jezike. 
Jezički pasoš: 
· pruža opštu sliku o poznavanju različitih jezika u određenom trenutku, u skladu sa nivoima znanja iz Zajedničkog evropskog okvira za žive jezike Savjeta Evrope;
· sadrži zvanične sertifikate i svjedoči o jezičkim kompetencijama, interkulturalnim iskustvima i iskustvima u učenju jezika;
· sadrži informacije o pojedinačnim i specifičnim kompetencijama;
· omogućava učeniku da samostalno procijeni svoje znanje.
Jezička biografija 
· omogućava učenicima da učestvuju u planiranju sopstvenog učenja, da razmišljaju o učenju i procjenjuju svoje napredovanje;
· podstiče učenike da evidentiraju šta znaju na svakom od jezika, kao i da navedu iskustva stečena u školi i van nje;
· organizovana je u skladu sa idejom o promovisanju plurilingvizma, to jest, učenja više jezika.
Dosije sadrži odabrane radove, diplome, uvjerenja i sertifkate učenika koji ilustruju znanja i vještine navedene u jezičkoj biografiji ili u pasošu.
Treba imati na umu da nije jednostavno stvoriti u učionici komunikativnu situaciju koja bi učenicima bila istovremeno zanimljiva i korisna i koju bismo mogli nazvati autentičnom. Da bi se moglo govoriti o komunikativnoj vrijednosti i funkciji neke aktivnosti, u okviru razvijanja bilo koje jezičke vještine, ona zahtijeva brižljive pripreme i mora zadovoljiti slijedeće kriterijume: 
· postojanje najmanje dva učesnika – izvođača aktivnosti: uslov za interaktivna prožimanja, osjećaj bliskosti i uzajamne potpore, razmjenu informacija, mogućnost slobodnijeg izražavanja, kao i sticanje sigurnosti i samopouzdanja; 
· postojanje razloga za komunikaciju: kao što je prenošenje informacija koje mogu biti nove, interesantne ili korisne za jednog od učesnika u komunikativnom procesu; 
· motivacija: može se smatrati da je ovaj uslov najteže ostvariti u učionici gdje aktivnosti zapravo predstavljaju simulaciju autentične situacije, tako da se preporučuje unošenje što više elemenata italijanske civilizacije, kao i susreti sa izvornim govornikom, ukoliko je moguće (treba pribjegavati i tzv. indirektnim motivacijama kao što je motivaciono ocjenjivanje); 
· obavezno obezbjeđivanje dobijanja rezultata, tj. proizvoda komunikativnih aktivnosti, zahvaljujući kojima je moguće napraviti evaluaciju kvaliteta prenošenja informacije (rezultat usmene komunikacije može biti audio-snimak čijim preslušavanjem može da se poboljša izgovor, razvija mogućnost izražavanja, stiče sigurnost i samopouzdanje i sl.). 
Metodika nastave za ovaj predmet osim kognitivnog ima i duboko humanistički aspekt. Ona omogućava i favorizuje autonomnost učenika, podstiče na samostalnost i kreativnost u procesu učenja, ukazuje na neophodnost permanentnog razvijanja jezičkih kompetencija, značaj međusobnog razumijevanja, saradnje, uvažavanja, tolerancije, poštovanja različitosti, kulture dijaloga, interkulturalnog prožimanja i uvažavanja, kao i svestrano i široko usvajanje sposobnosti primjenjljivih i u drugim disciplinama. Ona doprinosi razvijanju smisla za opservaciju, postavljanje pretpostavki, kritičkog mišljenja i tako značajno utiče na formiranje ličnosti u cjelini.
G. PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I NADARENIM UČENICIMA
a) Prilagođavanje programa djeci sa posebnim obrazovnim potrebama
Zakon o vaspitanju i obrazovanju djece sa posebnim obrazovnim potrebama, članom 12 definiše način prilagođavanja nastave i učenja učenicima sa posebnim obrazovnim potrebama koji se školuju po Programu uz obezbjeđivanje dodatnih uslova, pomagala i stručne pomoći u gimnazijskom obrazovanju. 
U zavisnosti od smetnji i teškoća u razvoju, sposobnosti i potreba učenika, individualni program omogućava mijenjanje, prilagođavanje i individualizaciju metodike kojom se sadržaji realizuju.
Primjer: za učenika bez ostatka vida, škola treba da u saradnji s Resursnim centrom Podgorica obezbijedi udžbenike na Brajevom pismu, elektronske udžbenike, omogući siguran i bezbjedan  prostor, bez barijera i sl.
b) Prilagođavanje programa nadarenim učenicima
Zadatak svakog društva koje želi da bude međunarodno konkurentno jeste da svoje potencijale stavi u funkciju najboljih interesa darovite djece i da svoje obrazovane, darovite i kreativne ljude uvažava kao dragocjen nacionalni resurs. Darovitost se definiše kao skup osobina koje omogućavajuju pojedincu potencijale za dosljedno postizanje natprosječnih uspjeha u jednom ili više područja ljudske djelatnosti, a koji se može prepoznati kao jedinstven i kreativan doprinos tom području. Darovitost je rezultat kombinacije osobina: sposobnosti (opšte i specifične intelektualne sposobnosti), osobina ličnosti i motivacije (nezavisnost, upornost, samopouzdanje, hrabrost) i kreativnosti (divergentno mišljenje, stvaranje novih ideja). Identifikacija nadarenih učenika može se vršiti procjenjivanjem osobina učenika (izvještaji, opažanje) od strane nastavnika, roditelja, drugova, samoprocjene darovitog učenika ili mjerenjem (testiranjem) stepena razvijenosti osobina (inteligencija, posebne iIi specifične sposobnosti, kreativnost i sl.).
Potencijali nadarenih učenika najbolje se mogu ispoljiti u pedagoško stimulativnoj sredini, pa je sistematski pristup veoma značajan za njihov razvoj. Školska sredina, odnosno nastava, svojom ukupnom organizacijom i atmosferom treba da podstiče na rad, maksimalno zalaganje i da podstiče intelektualnu radoznalost svakog učenika.
Obogaćivanje kurikuluma predmeta, kao model kojim se izlazi u susret potrebama nadarenih učenika, podrazumijeva njihovo dodatno angažovanje u redovnoj nastavi i van nje. Prilikom prilagođavanja programa nadarenim učenicima treba voditi računa da sadržaji imaju visok stepen složenosti, da u njihovom izboru učestvuju daroviti učenici i da metode nastave/učenja budu relevantne. 
Učenje stranog jezika omogućava učeniku da ispolji svoje izvanredne sposobnosti: sposobnost logičkog i stvaralačkog mišljenja, erudiciju, motivaciju, upornost, takmičarski duh… Nastavnik u radu sa učenicima treba da obezbijedi povoljne uslove za rad i da nadarenim učenicima  ponudi različite strategije učenja i nastave, u zavisnosti od nivoa njihove darovitosti. Zadaci koji se postavljaju pred nadarene učenike zahtijevaće od njih znanja i vještine na višim kognitivnim nivoima. U zavisnosti od potreba, predispozicija i mogućnosti učenika vremenom se povećava i stepen složenosti zadataka. 
Osim o kognitivnom, nastavnici treba da vode računa i o afektivnom i socijalnom aspektu učenikove ličnosti. Kod učenika treba podsticati razvoj logičkog i stvarlačkog mišljenja, ali i svijest o vlastitim sposobnostima, upornost, istrajnost i pozitivan odnos prema drugima. U skladu sa ishodima učenja treba stvarati nastavne situacije u kojima će učenik moći da: diskutuje na određene teme u kojima se stvara mogućnost izražavanja ličnog stava i tokom kojih se upućuju na više misaone aktivnosti; samostalno pripremi i oblikuje radove u kojima dolazi do izražaja kreativnost, inovativnost, originalnost i stvaralačko mišljenje; pripremi scenske i dramske igre; postavlja i izvodi predstave na italijanskom jeziku; izrađuje rječnik; priprema prezentacije; učestvuje u raznim projektima i drugo.
Prilikom realizacije obogaćenog programa darovite učenike ne treba izdvajati iz odjeljenja, već omogućiti individualni ili rad u grupi na zadacima ili projektima uz stručno vođenje nastavnika. Važno je da nastavnici koriste interdisciplinarni pristup koji je zasnovan na integraciji problemskih zahtjeva iz različitih nastavnih oblasti jer se tako nadareni učenici motivišu na proširivanje i produbljivanje znanja. Za vrlo darovite učenike potrebno je obezbijediti individualni pristup koji podrazumijeva organizovanje mentorskog rada van redovne nastave. 
Nastavnici mogu da podrže učenike u kreativnom naporu i davanjem posebnih ocjena. Kako će se ova posebna ocjena uklopiti u konačnu zavisi od samog nastavnika. Cilj je da se zasebnom ocjenom nagradi stvaralački proces kao jedan segment ukupnog postignuća učenika.
H. VREDNOVANJE OBRAZOVNO-VASPITNIH ISHODA
Vrednovanje obrazovno-vaspitnih ishoda vrši se kontinuiranim praćenjem aktivnosti na časovima, prilikom rada u grupama ili parovima na zajedničkim projektima i zadacima, prilikom individualnog izlaganja ili tumačenja i razumijevanja različitih vrsta tekstova, uvijek imajući u vidu cilj postignuća u predviđenoj godini ili ciklusu učenja.
Provjeravanje znanja je sastavni dio nastave jezika i poželjno je da se obavlja na svakom času. Cilj provjeravanja znanja je da učenik dobije povratnu informaciju o svom radu i da nastavnicima ukaže o uspješnosti metoda rada. Rezultate provjeravanja i ocjenjivanja nastavnik analizira sa učenicima i na osnovu toga se zajednički planiraju dalje aktivnosti. 
Provjeravanje znanja ne podrazumijeva uvijek i ocjenjivanje. Svako provjeravanje i ocjenjivanje znanja treba sprovoditi prema unaprijed utvrđenim i jasnim kriterijumima, uz jasna obrazloženja, insistiranjem na pozitivnim stranama učenja, motivisanosti i zalaganju učenika. Nastavnik treba da vodi evidenciju o napretku učenika koja sadrži sve relevantne podatke (praćenje aktivnosti na času, izrada projektnih radova, ocjene sa testova, redovnost i kvalitet izrade domaćih zadataka itd.). 
Kada su domaći zadaci u pitanju, treba imati u vidu da je njihov cilj utvrđivanje i proširivanje znanja i vještina koje učenici stiču u nastavi, kao i podsticanje samostalnosti u učenju. Domaći zadaci po obimu treba da budu kratki, srednje težine i tematski raznovrsni. Pri planiranju domaćih zadataka, preporučuje se da vrijeme koje učenik provede u radu kod kuće (pisanje, čitanje, obnavljanje) ne bude duže od 20 minuta po školskom času.
Radi uspješnijeg i objektivnijeg ocjenjivanja nastavniku se preporučuje da vrši češće i kraće provjere znanja i napredovanja učenika putem izrade kratkih testova, kontrolnih zadataka, projeknih radova itd. 
Nastavnik treba da podstiče samoocjenjivanje učenika kao jedan od ključnih elemenata za aktivno uključivanje učenika u proces učenja, ocjenjivanja i vrednovanja znanja. To se može postići formiranjem radne fascikle (portfolio), u kojoj učenici čuvaju odabrane radove, listu kriterijuma o sopstvenom napredovanju, diplome, seminarske radove... Portfolio daje pregled i informacije o učenikovom individualnom razvoju u dužem vremenskom periodu. 
Ocjenjivanje je brojčano, u skladu sa Zakonom o gimnazijama, a prema standardima koje određuju deskriptori nivoa znanja. Konačnu ocjenu ne treba izvoditi na osnovu proste aritmetičke sredine ocjena na kraju svakog klasifikacionog perioda. Svaka konačna ocjena treba istovremeno da odražava stvarni i mjerljivi napredak koji su učenici postigli tokom školovanja, utisak predmetnog nastavnika o napredovanju i realnu i objektivnu procjenu samog učenika o sopstvenom znanju.
Načini provjeravanja i ocjenjivanja vještina 
Čitanje i slušanje 
Način provjeravanja i ocjenjivanja sposobnosti razumijevanja pisanog teksta (čitanje) i usmenog razumijevanja (slušanje) sprovodi se usmeno (odgovori na pitanja o tekstu, razgovor, kratki rezime, utvrđivanje redosljeda paragrafa ili slika itd.) ili pismeno (odgovori na pitanja o tekstu, da/ne odgovori ili kraći odgovori, popunjavanje praznina, objašnjenje ključnih riječi opisno ili putem sinonima itd). 
Govor 
Vještina usmenog izražavanja (govor) provjerava se i ocjenjuje kroz više elemenata: tečnost i jasnoća izražavanja, izgovor (akcenat), koherentnost i povezanost izražavanja (logički slijed), poznavanje teme, prilagođenost jezičkog izraza situaciji (govorniku), bogatstvo leksike i pravilna upotreba, gramatička pravilnost, građenje rečenice itd. 
Pisanje 
Provjeravanje i ocjenjivanje pismenog izražavanja (pisanje) se bazira na ispunjenju odgovarajućih zahtjeva u pogledu forme (poruka, kraće pismo, formalno pismo, esej, rezime itd.), stilskih karakteristika (prilagođenost jezičkog izraza temi, preglednost i jasnoća izražavanja, red riječi, jezički registar, koherentnost i povezanost misli i ideja itd.) i jezičkih i gramatičkih sadržaja (gramatička pravilnost u upotrebi vremena, zamjenica, mjesta pridjeva itd, bogastvo leksike, pravopis itd.). 
*O postupcima i modalitetima prilikom provjere i ocjenjivanja znanja vidjeti više u odjeljku Didaktičke preporuke. 
Kriterijumi ocjenjivanja
Predloženi kriterijumi za ocjenjivanje imaju za cilj da olakšaju nastavnicima proces vrednovanja nivoa usvojenosti određenog ishoda učenja. Prilikom samog procesa ocjenjivanja učenika nastavnici moraju imati u vidu ishode učenja za određeni razred/nivo učenja. 
	PLAN PRAĆENJA I OCJENJIVANJA UČENIKA IZ PREDMETA ITALIJANSKI – MOJ SVIJET 

	CILJEVI PRAĆENJA I OCJENJIVANJA U NASTAVI  PREDMETA ITALIJANSKI – MOJ SVIJET: 

· poznavanje  fonetike, morfologije, sintakse, semantike, leksike italijanskog jezika i na tekstualnom primjeru  i osposobljavanje učenika/ca za usmeno i pisano sporazumijevanje;

· ovladavanje  produktivnim i receptivnim jezičkim  vještinama  (slčušanje, govor, čitanje i pisanje) razvijajući  specifične jezičke sposobnosti , a 

u skladu sa komunikacionim potrebama

· podrška i primjeri  za komunikaciju na italijanskom jeziku kako bi se ostvarili u svim društvenim sferama

· razvijanje metajezičke kompetencije i interesovanja za usvajanje italijanskog jezika i kulture.  

· Vrednovanje Dnevnika  čitanja 



	ELEMENTI PRAĆENJA I OCJENJIVANJA U NASTAVI:
	Osnovni nivo


	Srednji nivo
	Viši nivo

	SLUŠANJE
	Učenik jedino uz pomoć nastavnika prepoznaje i izdvaja osnovne informacije u odslušanom tekstu , na poznate teme.
Odslušani tekst razumije  djelimično i to  samo ako sadrži pauze i pod uslovom da je  vrlo jasan i razgovjetan. 

Verbalno reaguje na jednostavna uputstva nastavnika dajući odgovore na jednostavna pitanja . 


	Učenik uz povremenu pomoć prepoznaje i izdvaja osnovne informacije u odslušanom tekstu.

Razumije uglavnom čak i  bez pauza, ali  je  razgovjetnost  važan faktor. 

Prati jednostavna uputstva nastavnika. 

Nakon odslušanog teksta može da  odgovori  na postavljena pitanja, odredi  da li su tvrdnje tačne/netačne ili prisutne u tekstu; povezuje riječi i definicije;prepoznaje i izdvaja nove riječi.  


	Učenik samostalno prepoznaje i izdvaja informacije od značaja u odslušanom tekstu na poznate teme.
Odslušani tekst razumije čak i ako ne sadrži pauze, ali je u pitanju standardni jezik . 

U potpunosti  razumije i prati  uputstva nastavnika. 

Nakon odslušanog teksta može da odgovara  na postavljena pitanja dajući opširnije odgovore; određuje da li su tvrdnje tačne/netačne ( prsutne ili ne), ispravi na zahtjev  netačne tvrdnje. 

Samostalno rješava zadato.

Koristi se kontekstom  da razumije  značenja novih, do tada nepoznatih,  riječi. 

	ČITANJE
	Učenik jedino uz pomoć   nastavnika prepoznaje i izdvaja osnovne informacije u  pročitanom  tekstu  na  poznate teme. 

Nakon pročitanog teksta može da kratko odgovora  na postavljena pitanja, ali uz čestu i obaveznu  pomoć nastavnika.

Potrebna mu je pomoć da  razumije i prati  pisana uputstva. 


	Učenik uglavnom samostalno prepoznaje i izdvaja bitne informacije u pročitanom tekstu na poznate teme. 
Nakon pročitanog teksta može da  odgovori  na postavljena pitanja i odredi  da li su tvrdnje tačne/netačne ili (ne)prisutne u tekstu.  Prepoznaje  nove riječi i sa manjim poteškoćama razumije tekst uz povremenu pomoć nastavnika.

Uglavnom razumije  pisana uputstva. 


	Učenik samostalno prepoznaje i izdvaja najbitnije informacije u pročitanom tekstu na  poznate  teme .

Nakon pročitanog teksta može da  opširnije odgovara na postavljena pitanja, odredi  da li su tvrdnje tačne/netačne ili prisutne u tekstu. Povezuje riječi i definicije, dopunjava tekstove i to bez pomoći nastavnika. 

Povezuje pročitano u jednu tematsku cjelinu. 

U potpunosti razumije pisana uputstva. 

Upotrebljava kontekst kako bi razumio značenje  nepoznatih riječi.

	GOVOR
	Učenik uz pomoć nastavnika može da se kratko izrazi ili objasni/obrazloži mišljenje, (ne)slaganje   na poznate teme i pri tom pravi veće greške. Izražavanje učenika je skromno zbog ograničenog fonda riječi.  
	Učenik uglavnom samostalno i uglavnom  tačno govori na poznate teme.

Uz podsticaj nastavnika ispravlja greške koje pravi i  iznosi svoj stav uz kraće obrazloženje.  

	Učenik samostalno i tačno govori na poznate teme.

Samouvjeren je u svom iskazu, a manje greške koje pravi sam uočava i ispravlja. 

Samostalno iznosi svoj stav obrazlažući ga.



	PISANJE
	Učenik uz pomoć nastavnika, prateći sugestije, modele,  piše  kratak  tekst poznate tematike i pri tome pravi greške. Pismeno izražavanje učenika je skromno zbog ograničenog fonda riječi. 


	Učenik uglavnom samostalno piše tekst na poznate teme  uz povremene manje greške.

Učenik je u stanju da se korektno uglavnom samostalno pismeno izrazi u okviru teme koja se obrađuje.  
	Učenik samostalno piše i uređuje   tekst na poznate teme, a manje greške koje pravi uočava i ispravlja u hodu. 

Učenik samostalno sažima i organizuje informacije iz različitih izvora. 

Koristi bogatu leksiku, povezuje ideje i izvodi zaključke. 

	INTERKULTURALNE KOMPETENCIJE 
	· prepoznaje osnovne kulturne karakteristike zemlje čiji jezik uči
· na jednostavnim primjerima procjenjuje uticaj vlastite na kulturu jezika čiji jezik uči
· učenik primjenjuje prikladne obrasce ponašanja u poznatim situacijima, a za nepoznate mu je potrebna pomoć nastavnika. 
	· uglavnom samostalno izvodi zaključke o sličnostima i razlikama između vlastite i italijanske kulture.

· učenik primjenjuje obrasce ponašanja u velikom broju poznatih i u manjem broju nepoznatih situacija. 

· pokazuje interesovanje za kulturu i jezik zemlje čiji jezik izučava.
	· učenik samostalno izvodi zaključke o sličnostima i razlikama između italijanske i vlastite kulture.
· učenik primjenjuje prikladne obrasce ponašanja u većini situacija.
· pokazuje poštovanje posebno interesovanje za kulturu i jezik zemlje čiji jezik izučava.

	UČENJE I ODNOS UČENIKA PREMA NASTAVI
	· rijetko se uključuje u rad i rijetko doprinosi izradi zajedničkog zadatka 
· potrebno ga je podsticati da se uključi u rad grupe 

· rijetko ili uopšte ne  postavlja pitanja 

· veoma rijetko koristi osnovne strategije učenja

· ima poteškoće da samostalno planira i organizuje svoje učenje

· rijetko ili uopšte ne  sluša aktivno 

-      nije zainteresovan da podrži članove tima
	· uglavnom se uključuje u rad i pokazuje želju da doprinese izradi zajedničkog zadatka

· povremeno postavlja pitanja i povremeno daje predloge  na času

· često koristi osnovne strategije učenja

· potrebna mu je povremena podrška u planiranju i organizovanju učenja

· povremeno ne sluša aktivno.

· povremeno podržava i uključuje se u rad tima


	· konstantno je aktivan i uključen u rad - doprinosi izradi zadatka

· pokazuje ozbiljno interesovanje za sve aktivnosti 

· redovno koristi osnovne i složenije strategije učenja

· samostalno planira i organizuje svoje učenje, radi domaće i druge  zadatke u predviđenom roku 

· pažljivo sluša i prati  i daje konstruktivne predloge

· pruža podršku ostalim članovima tima  i traži pomoć kada je neophodna

	OBAVEZE UČENIKA/CA:
	Učenici treba da :

· aktivno učestvuju u svim oblicima rada 

· redovno rade  domaće  zadatke i da postavljaju pitanja od značaja u vezi istih 

· uzmu učešća posebno kad je u pitanju rad u paru i grupni rad, projektni i istraživački zadaci

· uredno koriste online riječnike (dvojezične)

· se informišu o aktuelnim zbivanjima u zelmlji čiji jezik izučavaju

· prate predloge školske lektire na stranom jeziku

	OBLICI PRAĆENJA I PROVJERAVANJA:
	· protokol posmatranja i praćenja aktivnosti i zalaganja učenika na času,

· vrednovanje jezičkih vještina u skladu sa didaktičkim  planom 

· kritičko razmišljanje o književnim i neknjiževnim tekstovima 

· domaći zadaci,

· učešće u  pripremi materijala  za  čas ( PPP, Video,..)

· kontrolni zadaci,

· projektni  i istraživački zadaci 

· esej

· dnevnik čitanja 


E. USLOVI ZA REALIZACIJU PREDMETA
a) Resursi za realizaciju predmetnog programa
Materijalni uslovi
Za kvalitetno izvođenje nastave ovog predemta neophodno je obezbijediti dobre uslove za opremanje učionice i formirati elementarni bibliotečki fond (knjige, rječnici, gramatike, metode, stripovi, posteri, geografske karte, časopisi, audio i video materijal).
Standardi i normativi
Nastava predmeta Italijanski – moj svijet trebalo bi da se izvodi u specijalizovanoj učionici, koja ima mogućnost dobrog zatamnjivanja i odgovarajući namještaj. Preporučljivo je da uz učionicu postoji i kabinet za nastavnika, koji služi za odlaganje opreme i učila, pripremu za čas ili obavljanje konsultacija. Nastavnik bi trebalo da na raspolaganju ima CD i DVD plejer, televizor, kompjuter (sa stalnim priključkom na Internet), projektor i interaktivnu tablu.
Uprava škole, u saradnji sa Ministarstvom prosvjete, nevladinim sektorom, lokalnom upravom itd. treba permanentno da radi na stvaranju pomenutih preduslova.
b) PROFIL I STRUČNA SPREMA NASTAVNIKA I STRUČNIH SARADNIKA

Italijanski – moj svijet u gimnaziji mogu predavati profesori koji su završili studije italijanskog jezika i književnosti na filološkim ili filozofskim fakultetima u zemlji ili ukoliko posjeduju komplementarne diplome inostranih univerziteta, koje su nostrifikovane od strane nadležnih službi, u skladu sa odredbama Zakona o gimnaziji. 
Okvirni spisak literature i drugih izvora
* (Prema slobodnom izboru nastavnika i u zavisnosti od potreba učenika i nastave).

Nastavnici su slobodni da u nastavi, radi ostvarivanja obrazovno-vaspitnih ishoda koji su predviđeni programom, koriste preporučenu literaturu, vodeći računa o razvojnoj dobi, nivou ovladanosti jezikom i interesovanjima i potrebama učenika. Potrebno je da nastavnici koriste prilagođene i autentične materijale, uključujući digitalne, interaktivne i multimedijske sadržaje. Takođe, ostavljamo mogućnost uvođenja odgovarajuće lektire, ukoliko nastavnik procijeni da bi to bilo poželjno za realizovanje navedenih ishoda učenja.

Preporučena literatura:

De Savorgnani, (2016). Italia per stranieri (lievello a2-c1). Firenze: ALMA Edizioni.
Trifone, M. e Sgaglione, A. (2022). Italia Sempre (Livello: A2-B1). Perugia: Ornimi editions.
Trifone, M. e Sgaglione, A. (2022). Italia Sempre (Livello: B2-C1).  Perugia: Ornimi editions.
Sandrini, M. (2020). Storie di italiani famosi ( livello a1-a2). Firenze: ALMA Edizioni.
Porecca, S. (2020). L'italiano per l'arte. Firenze: ALMA Edizioni.

Garelli, G. (2020). Parliamo di arte.  Torino: Loescher ed.

Andriuzzi, R. (2017). L'italiano dell'arte. Corso di lingua italiana Libro – 1.  Milano: Hoepli
Balboni, P. (2021). STORIA ITALIANA PER STRANIERI B2 C2: Storia italiana per stranieri. Roma: Edilingua.

Piletić, D. e Luburić, G. (2023). Italiano per i mediatori linguistico-culturali in Montenegro. Nikšić: Faculty of Philology, University of Montenegro 

Cernigliaro, M.A. (2011). L’italia è cultura – Arte (livello b2). Roma: Edilingua.

Cernigliaro, M.A. (2011). L’italia è cultura – Storia (livello b2). Roma: Edilingua.
Cernigliaro, M.A. (2011). L’italia è cultura – Geografia (livello b2). Roma: Edilingua.
Cernigliaro, M.A. (2011). L’italia è cultura – Musica, cinema e teatro (livello b2). Roma: Edilingua.
Cernigliaro, M.A. (2011). L’italia è cultura – Letteratura (livello b2). Roma: Edilingua.

Guastalla, C. (2002). Giocare con la letteratura (Livello: A2 -C1). Firenze: ALMA Edizioni. 

Frattegiani, M. T. e Gigliarelli, V. (2015). VIVERE IN ITALIA (livello B1).  Perugia: Guerra Edizioni.

Mazzotta, C. (2017). Italiano in pratica (Livello: A1–A2).  Firenze: ALMA Edizioni. 

Frattegiani, M. T. et al. (2015). CONOSCERE L'ITALIA (livello B2-B2+). Perugia: Guerra Edizioni.
De Biasio, M. e Garofalo, (2008). Mosaico Italia – percorsi nella cultura e nella civiltà italiana (livello b2), Roma: Edilingua.

Cusomano, L. e Ziglio L. (2008). Qua e là per l’Italia (livello b1-c1).  Firenze: ALMA Edizioni.
Notaro, P.C. (2019). Discipline di base, italiano, storia, geografia. Firenze: ALMA Edizioni.
Notaro, P.C. e Benini, E.(2019). DISCIPLINE di BASE - matematica-scienze-tecnologia. Firenze: ALMA Edizioni.

Cernigliaro, M.A. (2022). Più scrivo più parlo  1. Perugia :Ornimi.
Orlandino, E. e Naddeo C. M. (2020). Dieci lezioni di italiano (Livello A2). Firenze: ALMA Edizioni.
Orlandino, E. e Naddeo C. M. (2020). Dieci lezioni di italiano (Livello b1). Firenze: ALMA Edizioni.

Orlandino, E. e Naddeo C. M. (2020). Dieci lezioni di italiano (Livello b2). Firenze: ALMA Edizioni.
Didaktička literatura 
1. Balboni, P. (1999). Educazione bilingue, Perugia: Guerra Edizioni, Soleil.
2. Balboni, P. (2003). Le sfide di Babele. Insegnare le lingue nelle società complesse. Torino: Utet.
3. Balboni, P. (2003). Tecniche didattiche per l'educazione linguistica. Italiano, lingue straniere, lingue classiche. Torino: Utet.
4. Barki, P. et al. (2003). Valutare e certificare l’italiano di stranieri. I liveli iniziali. Perugia: Guerra edizioni.
5. De Marco, A. (2002). Manuale di glottodidatica. Insegnare una lingua straniera. Roma: Carrocci.
6. Diadori, P. (a cura di). (2011). Insegnare italiano a stranieri. Firenze: Le Monnier.
7. Dolci, R., Celentin, P. (a cura di). (2005). La formazione di base del docente di italiano per stranieri. Roma: Bonacci editore.
8. Jafrancesco, E. (a cura di). (2004). Le tendenze innovative del Quadro comune europeo di riferimento per le lingue e del Portfolio. Atti del XII Convegno nazionale ILSA. Atene: Edilingua.
9. Mezzadri, M. (2003). I ferri del mestiere. (Auto)formazione per l’insegnante di lingue. Perugia: Guerra Soleil.
10. Mazzota, Patrizia (ur.) (2002): Europa, lingue e istruzione primaria, Plurilinguismo per il bambino italiano-europeo, Torino: UTET.
11. Quadro comune europeo di riferimento per le lingue: apprendimento, insegnamento, valutazione, La Nuova Italia, Oxford, Firenze, 2002. 
12. Spinelli, B. (2010). Profilo della lingua italiana Livelli di riferimento del QCER A1, A2, B1, B2. Firenze: La Nuova Italia.
13. Vedovelli, M. (a cura di). (2007). Manuale della certificazione dell’italiano L2. Roma: Carocci.
14. Zajednički evropski okvir za žive jezike. Učenje, nastava, ocjenjivanje, Ministarstvo prosvjete i nauke Republike Crne Gore, Podgorica, 2003.
Rječnici 
1. Deanović – Jernej: Italijansko-hrvatski riječnik, Školska knjiga, Zagreb 
2. Deanović – Jernej: Hrvatsko-italijanski riječnik, Školska knjiga, Zagreb 
3. De Mauro: Vocabolario della lingua italiana, UTET, Torino 
4. Ivan Klajn: Italijansko-srpski rečnik, Nolit, Beograd 
5. Jasmina Stojković, Katarina Zavišin: Italijansko-srpski, srpsko-italijanski rečnik za osnovnu i srednju školu, Zavod za udžbenike, Beograd
6. Zingarelli: Vocabolario della lingua italiana, Zanichelli, Bologna 
Gramatike 
1. Saša Moderc: Gramatika italijanskog jezika, Udruženje nastavnika italijanskog jezika Srbije, Beograd, 2004. 
2. Josip Jernej: Konverzacijska gramatika italijanskog jezika, Školska knjiga, Zagreb 
3. Dardano – Trifone: Grammatica della lingua italiana, Zanichelli, Bologna
Predmetni program ITALIJANSKI – MOJ SVIJET za I,II,III i IV razred opšte gimnazije  uradila je Komisija u sastavu: 
dr Gordana Luburić, 
Raba Hodžić, 
prof. Marija Kopitović.
U izradi Predmetnog programa konsultovan je aktuelni Predmetni program za italijanski jezik. Pored naših u izradi Predmetnog programa konsultovani su i predmetni programi iz država u regionu: Slovenija, Hrvatska, Bosna i Hercegovina i Srbija.
U izradi predmetnog programa korišćeni su:
I Predmetni programi:
Predmetni program za italijanski jezik, drugi strani jezik. I, II, III i IV razred opšte i filološke gimnazije, Zavod za školstvo, Podgorica, 2020.
Međupredmetne oblasti u predmetnim programima  - opšta gimnazija, Zavod za školstvo, Podgorica, 2014.
Pored crnogorskih, u izradi predmetnih programa konsultovani  su i predmetni programi iz država u regionu i Italije: 
Nastavni plan i program za strani jezik za srednje stručno obrazovanje u Srbiji (http://www.zuov.gov.rs/starisajt/srednje-strucno-obrazovanje/index.html).
Nastavni program za italijanski jezik za srednje škole u Sloveniji (http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/srednjesolsko_izobrazevanje/srednjesolski_izobrazevalni_programi)
Prijedlog kurikuluma za talijanski jezik za srednje škole u Hrvatskoj (http://mzos.hr/datoteke/4-Predmetni_kurikulum-Talijanski_jezik.pdf)
Nacionalni okvirni kurikulum za predškolski odgoj te opće obvezno i srednjoškolsko obrazovanje, Ministarstvo znanosti, obrazovanja i športa RH, Zagreb 2011.
Silabus sertifikacionih centara u Italiji: (https://www.unistrapg.it/sites/default/files/docs/certificazioni/sillabo-4-enti-A1.pdf)
Sillabo delle competenze in Italiano L2 ad uso dei docenti di studenti non italofoni – il gruppo di docenti del CTI di chieri e dell’intervento di formatori del Centro di Italiano per stranieri dell’università degli studi di Bergamo con la guida della dott.ssa Paola Tondolo
II Metodološko uputstvo za pisanje predmetnih programa zasnovanih na ishodima učenja, 2017.
Strategija inkluzivnog obrazovanja u Crnoj Gori (2014-2018). Ministarstvo prosvjete, Podgorica 2013.
Strategija za razvoj i podršku darovitim učenicima (2015-2019) sa Akcionim planom (2015-2016) - Prijedlog. Ministarstvo prosvjete, Podgorica 2014.
Uputstvo za implementaciju preduzetničkog učenja kroz obavezne predmetne programe u osnovnoj školi, Zavod za školstvo, Podgorica 2013.
U izradi predmetnih programa konsultovani su i evropski strateški obrazovni dokumenti: 
Zajednički evropski okvir za žive jezike, Savjet Evrope, Podgorica 2003.
Evropski jezički portfolio za nastavnike i mentore, Savjet Evrope, Podgorica 2003.
Ključne kompetencije za cjeloživotno učenje: Evropski referentni okvir 

(http://eur-lex.europa.eu/legal-content/IT/TXT/?uri=celex:32006H0962; https://ec.europa.eu/ploteus/sites/eac-eqf/files/broch_it.pdf; http://www.competenzechiave.eu) 
� Svi izrazi koji se u ovom dokumentu koriste u muškom rodu obuhvataju iste izraze u ženskom rodu.


�Zajednički evropski okvir za žive jezike, Savjet Evrope


� http://www.zzs.gov.me/naslovna/naslovna-medjunarodna/portfolio/

